OKRESNÁ PROKURATÚRA BRATISLAVA I 
Kvetná 13, 820 05 Bratislava 2	

Číslo: 1 Pv 80/13/1101-24	Bratislava I 04.01.2017 
EEČ: 2-8-32-2017
U Z N E S E N I E
Trestná vec:	obv. XXXXX
Trestný čin:	trestný čin: úverový podvod podľa § 250a odsek 1, odsek 3 Trestného zákona číslo 140/1961 Zbierky zákonov v znení zákona číslo 403/2004 Zbierky zákonov
Rozhodol: 	prokurátor Okresnej prokuratúry Bratislava I 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
-	trestný čin: úverový podvod podľa § 250a odsek 1, odsek 3 Trestného zákona číslo 140/1961 Zbierky zákonov v znení zákona číslo 403/2004 Zbierky zákonov
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
trestné stíhanie proti obvinenému – XXXXX B a r á n e k, narodenému 28.09. 1958 v Modre, trvale bytom XXXXX, XXXXX,  za trestný čin úverového podvodu podľa § 250a odsek 1, odsek 3 Trestného zákona,  vedenom na 3. oddelení vyšetrovania odboru kriminálnej polície Okresného riaditeľstva Policajného zboru XXXXX I pod číslom ORP-770/3-VYS-B1-2004 na tom skutkovom základe, že

1.)Po predchádzajúcej dohode s XXXXX a XXXXX požiadal obvinený XXXXX dňa 25.02.2002 v pobočke Poštovej banky, a.s., XXXXX, IČO: 31340890 v Bratislave na Gorkého ulici číslo 3 o poskytnutie spotrebiteľského úveru a následne sa dňa 05.03.2002 XXXXX, XXXXX a XXXXX dostavili do pobočky Poštovej banky, a.s. v Bratislave na Námestí SNP 35, XXXXX uzavrel Zmluvu o spotrebiteľskom úvere číslo 814114/021/02 s Poštovou bankou, a.s., predmetom ktorej bolo poskytnutie úveru vo výške 150.000,- Sk a platbu prvého poistného za poistenie finančných splátok vo výške 240,- Sk mu bola dňa 05.02.2002 v celkovej sume 148.260,- Sk poukázaná na účet číslo 13302235/6500, XXXXX a XXXXX ako ručitelia podpísali Ručiteľské listiny, XXXXX, XXXXX a XXXXX predložili sfalšované Potvrdenia od zamestnávateľov o výške príjmu zo závislej činnosti a funkčných pôžitkov, podľa ktorých mali byť zamestnaní XXXXX a XXXXX v spoločnosti EXSTAV, s.r.o., so sídlom Pražská 11, XXXXX, IČO: 31338704 a XXXXX v spoločnosti dHb Progres, s.r.o., so sídlom Prievozská 6, XXXXX, IČO: 31349757, pričom v uvedených spoločnostiach nikdy zamestnaní neboli a potvrdenia spoločnosťami vydané neboli a uzavreli s Poštovou bankou, a.s., Dohody o zrážkach zo mzdy a iných príjmov, v ktorých boli uvedení zamestnávatelia zo sfalšovaných potvrdení a XXXXX predložil sfalšované výplatné listiny za posledných šesť mesiacov, po poskytnutí úveru tento nebol splácaný, čím XXXXX, XXXXX a XXXXX vylákali od Poštovej banky, a.s. úver tým, že ju uviedli do omylu v otázke splnenia podmienok na poskytnutie a splácanie úveru a tak jej spôsobili škodu vo výške 150.000,- Sk,

2.)Dňa 15.01.2002 v Bratislave na Panónskej ceste v OC Danubia v predajni NAY Elektrodom uzatvoril obvinený XXXXX so spoločnosťou HOME KREDIT Slovakia, a.s., so sídlom Winterova 7, Piešťany, úverovú zmluvu číslo 221444008572 o poskytnutí úveru vo výške 26.090,- Sk, pričom pri uzatvorení zmluvy predložil doklad totožnosti - OP číslo SH 104163 a falošné potvrdenie o príjme od zamestnávateľa - spoločnosti Song Londoner Pub, s.r.o. so sídlom Ostredková 1, XXXXX, podpisom úverovej zmluvy sa obvinený XXXXX zaviazal uvedenú čiastku uhradiť v 10 mesačných splátkach vo výške jednej splátky 2.609,- Sk, pričom menovaný splátky do dnešného dňa neuhradil a svojím konaním spôsobil uvedenej spoločnosti škodu vo výške 26.090,- Sk,

3.)Dňa 23.01.2002 v presne nezistenom čase v Bratislave na Panónskej ceste 25 v priestoroch hypermarketu Tesco uzatvoril obvinený XXXXX zmluvu o revolvingovom úvere číslo 1017840229, na základe ktorej sa zaviazal mesačne splácať finančnú hotovosť vo výške 1.000,- Sk, pričom sa preukázal falošným občianskym preukazom číslo SH 104163, vodičským preukazom číslo SC 032367, výpisom z účtu Poštovej banky a potvrdením o pracovnom pomere a výške príjmu od spoločnosti Budúcnosť Pub, Song Londoner, s.r.o., Ostredková 1, XXXXX, pričom uvedenej spoločnosti nepracoval, pričom predmetom úverovej zmluvy bolo vystavenie a vydanie OK karty obvinenému s výškou úverového rámca 20.000,- Sk, ktorú obvinený prevzal a v ten istý deň uskutočnil v uvedenej predajni za túto kartu nákup v hodnote 19.999,- Sk, pričom neuhradil žiadnu zo splátok, ku splácaniu ktorých sa v predmetnej zmluve zaviazal, čím spoločnosti GE Capital Multiservis, so sídlom Dobrovičova 8, XXXXX, spôsobil spolu s poplatkom za otvorenie účtu škodu vo výške 20.299,- Sk.

lebo trestné stíhanie je neprípustné, proti tomu, kto zomrel alebo bol vyhlásený za mŕtveho.

Odôvodnenie:
Uznesením vyšetrovateľa Policajného zboru bývalého oddelenia ekonomickej kriminality odboru justičnej polície Úradu justičnej a kriminálnej polície Okresného riaditeľstva Policajného zboru XXXXX I číslo ORP-316/OEK-B1-2003 z  11.04. 2003 bolo v zmysle § 160 odsek 1 Trestného poriadku účinného do 31.12. 2005 začaté trestné stíhanie a uznesením zo 16.02. 2004 bolo  v zmysle § 163 odsek 1 Trestného poriadku účinného do 31.12. 2005 vznesené obvinenie XXXXX, XXXXX a XXXXX za  trestný čin úverového podvodu spolupáchateľstvom  podľa § 9 odsek 2, § 250a odsek 1, odsek 3 Trestného zákona na tom skutkovom základe, že po predchádzajúcej dohode s XXXXX a XXXXX požiadal obvinený XXXXX dňa 25.02.2002 v pobočke Poštovej banky, a.s., XXXXX, IČO: 31340890 v Bratislave na Gorkého ulici číslo 3 o poskytnutie spotrebiteľského úveru a následne sa dňa 05.03.2002 XXXXX, XXXXX a XXXXX dostavili do pobočky Poštovej banky, a.s. v Bratislave na Námestí SNP 35, XXXXX uzavrel Zmluvu o spotrebiteľskom úvere číslo 814114/021/02 s Poštovou bankou, a.s., predmetom ktorej bolo poskytnutie úveru vo výške 150.000,- Sk a platbu prvého poistného za poistenie finančných splátok vo výške 240,- Sk mu bola dňa 05.02.2002 v celkovej sume 148.260,- Sk poukázaná na účet číslo 13302235/6500, XXXXX a XXXXX ako ručitelia podpísali Ručiteľské listiny, XXXXX, XXXXX a XXXXX predložili sfalšované Potvrdenia od zamestnávateľov o výške príjmu zo závislej činnosti a funkčných pôžitkov, podľa ktorých mali byť zamestnaní XXXXX a XXXXX v spoločnosti EXSTAV, s.r.o., so sídlom Pražská 11, XXXXX, IČO: 31338704 a XXXXX v spoločnosti dHb Progres, s.r.o., so sídlom Prievozská 6, XXXXX, IČO: 31349757, pričom v uvedených spoločnostiach nikdy zamestnaní neboli a potvrdenia spoločnosťami vydané neboli a uzavreli s Poštovou bankou, a.s., Dohody o zrážkach zo mzdy a iných príjmov, v ktorých boli uvedení zamestnávatelia zo sfalšovaných potvrdení a XXXXX predložil sfalšované výplatné listiny za posledných šesť mesiacov, po poskytnutí úveru tento nebol splácaný, čím XXXXX, XXXXX a XXXXX vylákali od Poštovej banky, a.s. úver tým, že ju uviedli do omylu v otázke splnenia podmienok na poskytnutie a splácanie úveru a tak jej spôsobili škodu vo výške 150.000,- Sk,

Dňa 06.07.2004 uznesením vyšetrovateľa pod číslom ORP-770/OEK-B1-2004 bola vec obvineného XXXXX vylúčená zo spoločného konania s trestnou vecou číslo ORP-316/OEK-B1-2003 obvinených XXXXX a XXXXX.

Dňa 07.07.2004 bolo podľa § 173 odsek 1 písmeno a) Trestného poriadku účinného do 31.12.2005 trestné stíhanie obvineného XXXXX prerušené, nakoľko obvinený sa na predvolania nedostavoval, pokus o jeho predvedenie bol neúspešný a v mieste trvalého bydliska sa nezdržiaval.

Dňa 21.03.2007 bolo podľa § 228 odsek 5 Trestného poriadku v trestnom stíhaní proti obvinenému XXXXX pokračované uznesením vyšetrovateľa, a to za účelom spojenia veci s trestnou vecou (skutky 2.a3.) odstúpenou na pokyn prokurátora Okresnej prokuratúry XXXXX V a vyšetrovateľom bolo toho istého dňa vydané uznesenie podľa § 21 odsek 3 Trestného poriadku (per analógiám) s poukazom na § 18 odsek 1 Trestného poriadku za účelom vykonania spoločného konania o skutkoch obvineného XXXXX. Zároveň boli vykonané šetrenia k osobe obvineného, ktorými bolo zistené, že dôvody prerušenia trestného stíhania pre neprítomnosť obvineného trvajú naďalej.

Vzhľadom na to bolo dňa 27.03.2007 vyšetrovateľom vydané uznesenie podľa § 228 odsek 2 písmeno a) Trestného poriadku, ktorým bolo trestné stíhanie obvineného XXXXX prerušené.

	Dňa 15.12. 2016 vyšetrovateľka Policajného zboru 3. oddelenia vyšetrovania odboru kriminálnej polície Okresného riaditeľstva Policajného zboru XXXXX I pod číslom ORP-770/3-VYS-B1-2004 v zmysle § 209 odsek 1 Trestného poriadku predložil spis prokurátorovi s návrhom na zastavenie trestného stíhania podľa § 215 odsek 1 písmeno d) Trestného poriadku s poukazom na § 9 odsek 1 písmeno d) Trestného poriadku.

	Preskúmaním spisového materiálu na vec sa vzťahujúceho som sa s návrhom vyšetrovateľky Policajného zboru stotožnil z nasledovných dôvodov :

	Z úmrtného listu Matričného úradu mestskej časti XXXXX – Ružinov číslo 1150 z 19.05. 2016 vyplýva, že XXXXX, narodený 28. septembra 1958 v Modre, trvalý pobyt XXXXX, XXXXX – Ružinov, dňa 16.11. 2013 zomrel.

	Podľa § 2 odsek 10 Trestného poriadku orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie.

	Podľa § 2 odsek 12 Trestného poriadku orgány činné v trestnom konaní a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné v trestnom konaní alebo niektorá zo strán.

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Na základe uvedených skutočností som preto rozhodol tak, ako je uvedené vo výrokovej časti tohto uznesenia.
t
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Bystrík Palovič 
prokurátor